Z A P I S N I K

**6.** sjednice Školskog odbora Gimnazije „Matija Mesić“ održane **30. siječnja 2018.** godines početkom u **9,00**  sati u zgradi Gimnazije.

Prisutni: Jasna Bošković, Ines Martinović, Sunčica Lovrić Mihić, Anita Holub

Odsutni: Danijela Zekušić, Anita Štivić, Jasmina Beljan

Sjednici prisustvuju: Zlatko Markovinović, *ravnatelj*, Irena Zmaić Čarapina, *voditeljica računovodstva* i Gorana Lavrenčić, *tajnica*

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 5. sjednice Školskog odbora

2. Razmatranje i usvajanje Financijskog izvješća za period 1.1. do 31.12. 2017. god.

3. Razmatranje prijedloga i donošenje plana korištenja sredstava ostvarenih od davanja na

 korištenje školskog prostora u periodu od 1.7. do 31.12. 2017. godine

4. Donošenje odluke o utršku sredstava iz izvora Donacija učenika za tisak zbirke mudrih izreka

5. Donošenje odluke o davanju na korištenje prostora škole (prostor učionica)

6. Razmatranje i donošenje

 -Odluke o dopuni djelatnosti i

 -Prijedloga Odluke o izmjenama i dopunama Statuta Gimnazije „Matija Mesić“

7. Razno

Predloženi dnevni red jednoglasno je prihvaćen.

**Ad 1.**

Na zapisnik 5. sjednice Školskog odbora nije bilo primjedbi i jednoglasno je prihvaćen.

**Ad 2.**

Financijsko izvješće za period 1.1. do 31.12. 2017. god. sačinila je voditeljica računovodstva Irena Zmaić Čarapina. Obrazloženje je dao ravnatelj Zlatko Markovinović.

Nakon obrazloženja i kraće rasprave jednoglasno je donesena sljedeća

ODLUKA

Usvaja se Financijsko izvješće Gimnazije „Matija Mesić“, Slavonski Brod za period od 01. siječnja do 31. prosinca 2017. godine.

Financijsko izvješće nalazi se u privitku zapisnika.

**Ad 3.**

Ravnatelj Zlatko Markovinović ukratko je obrazložio Prijedlog plana korištenja sredstava ostvarenih od zakupa u periodu od 1.7. do 31.12. 2017. godine. Nakon kraće rasprave jednoglasno je donesena

O D L U K A

o korištenju vlastitih prihoda ostvarenih davanjem na korištenje

školskog prostora u periodu od 1.7. do 31. 12. 2017. godine

1**.** Prema Planu korištenja vlastitih prihoda ostvarenih u periodu od 1.7. do 31.12. 2017. godine po osnovi davanjana korištenje dvorane za tjelesni odgoj, prostora čajne kuhinje i dijela aule gdje je postavljen aparat za napitke, sredstava ostvarena u iznosu od **38.033,31** kuna kao i dio sredstava iz prethodnog razdoblja za koji nije tražena suglasnost koristit će se za sljedeće:

* isplata plaće spremačicama koje dežuraju subotom za vrijeme održavanja nastave (prekovremeni rad) – 998,32 kn;
* računalna oprema – 6 projektora i 3 računala – 25.661,78 kn;
* sportska oprema – golovi – 5.690,00kn;
* naknada troškova osobama izvan radnog odnosa – 2.026,78 kn;
* sitni inventar – 3 projekcijska platna, set zvučnika – 3.733,43 kn;
* sredstva za čišćenje i higijenske potrebe – 994,23 kn.

2. Odluka stupa na snagu danom donošenja.

**Ad 4.**

Ravnatelj je iznio svoj prijedlog da se ove godine tisak zbirke mudrih izreka umirovljenog profesora Martina Prcala, koji je tu zbirku donirao Gimnaziji, financira iz Donacija učenika. Školski odbor se jednoglasno složio i donio

ODLUKU

1. Dio sredstava izvora Donacije, a povodom obilježavanja 100. obljetnice

 škole, planiraju se potrošiti na sljedeće:

 - Usluge tiska zbirke mudrih izreka.

2. Ova odluka stupa na snagu danom donošenja.

**Ad 5.**

Početkom ove školske godine donesene su odluke o davanju na korištenje školskog prostora, a sukladno Odluci Župana Brodsko-posavske županije o uvjetima i kriterijima za davanje i uzimanje na korištenje prostora i opreme u školskim i drugim objektima od 16. prosinca 2014. godine. Početkom kalendarske 2018. godine Škola ima dopunu – korištenje prostora učionica (bez specijaliziranih učionica i informatičkog praktikuma). Škola će od osnivača zatražiti suglasnost na odluku o korištenju školskog prostora (dopuna) uz prijedlog cijene od 100 kuna po satu korištenja. Nakon obrazloženja jednoglasno je donesena

ODLUKU

o davanju na korištenje prostora škole u školskoj godini 2017./2018.

1. Prostor škole – prostor učionica Gimnazije „Matija Mesić“ u školskoj godini 2017./2018.

 davat će se na korištenje zainteresiranim korisnicima samo u slobodno vrijeme, kada ga

 više ne koriste učenici Gimnazije.

2. Naknada za korištenje prostora škole – prostora učionica utvrđuje se u iznosu od

 **100,00 kuna po satu korištenja**.

3. Način i uvjeti davanja na korištenje prostora škole regulirat će se posebnim ugovorima

 sklopljenim sa svim korisnicima.

4. Prostor škole davat će se na korištenje u vrijeme i na način kojim se neće remetiti redoviti

 rad škole.

5. Odluka stupa na snagu danom donošenja.

**Ad 6.**

-Škola je 24. siječnja 2018. godine dobila prethodnu suglasnost osnivača Brodsko-posavske županije za dopunu djelatnosti – posredovanje pri zapošljavanju učenika i Rješenje Ministarstva znanosti i obrazovanja kojim se Odluka o dopuni djelatnosti ocjenjuje zakonitom. Kako se radi o dopuni djelatnosti (potvrde, ugovori, isplate preko škole – učenički servis), Školski odbor se jednoglasno složio s prijedlogom otvaranja jedne takve djelatnosti te je odlučeno da će se prema Županiji uputiti zahtjev za zapošljavanje nove osobe (pripravnika) na tom radnom mjestu. Nakon obrazloženja i kraće rasprave, Školski odbor jednoglasno je donio sljedeću

ODLUKU

o dopuni djelatnosti

Gimnazije “Matija Mesić”, Slavonski Brod

1.Ovom odlukom dopunjuje se djelatnost Gimnazije “Matija Mesić” , Slavonski Brod, na način

 da se uvodi dopunski predmet poslovanja – djelatnosti Škole koji glasi:

 **- dopunski predmet poslovanja – djelatnosti: posredovanje pri zapošljavanju učenika**.

2.Ova odluka stupa na snagu danom donošenja.

OBRAZLOŽENJE

Osnivač Škole Brodsko – posavska županija, dana 17. srpnja 2017. godine donio je odluku o dopuni djelatnosti Gimnazije “Matija Mesić”, Slavonski Brod, KLASA: 021-01/17-01/121, URBROJ: 2178/1-01-17-1, na način da se djelatnost Gimnazije “Matija Mesić”, Slavonski Brod, dopunjuje djelatnošću posredovanje pri zapošljavanju učenika.

Ministarstvo znanosti i obrazovanja, dana 30. kolovoza 2017. godine donijelo je rješenje, KLASA: UP/I-602-03/17-01/00019, URBROJ: 533-28-17-0002, kojim je odluka o dopuni djelatnosti Gimnazije “Matija Mesić”, Slavonski Brod, sukladna sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17.).

-Škola je nakon donošenja odluke o dopuni djelatnosti, a prije obavljanja dopunske djelatnosti - posredovanje pri zapošljavanju učenika, dužna zatražiti od osnivača suglasnost za dopunu odredbi Statuta kojima je regulirana djelatnost Škole. Uz zahtjev za davanje suglasnosti osnivaču će se dostaviti prijedlog Odluke o dopuni Statuta Gimnazije „Matija Mesić“.

Na predložene dopune Statuta nije bilo primjedbi pa je Školski odbor jednoglasno donio sljedeću

ODLUKU

1. Donosi se prijedlog Odluke o dopuni Statuta Gimnazije „Matija Mesić“, Slavonski Brod.

2. Prijedlog Odluke o dopuni Statuta Gimnazije „Matija Mesić“, Slavonski Brod, dostavit će

 se Županijskoj skupštini Brodsko-posavske županije radi dobivanja prethodne suglasnosti.

Sjednica završena u 10,00 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.